มีเซ็กกับแฟนหลังจากประจำเดือนมาได้2วัน แล้วประจำเดือนก็หายไปเลย(หลังจากมีเซ็กก็กินยาคุมฉุกเฉินหลังจากมีเซ็กประมาณ24ชม.) ปกติเป็นประจำเดือน7-8วัน นี้แสดงว่าท้องแล้วใช่มั้ยคะ
สวัสดีค่ะ หากวันที่มีเพศสัมพันธ์ คือวันที่ 2 ของการมีประจำเดือนมา ถือว่าอยู่ในระยะปลอดภัย โอกาสในการตั้งครรภ์นั้นถือว่าน้อยมาก ซึ่งจริงๆ แล้วอาจไม่จำเป็นต้องทานยาคุมฉุกเฉินก็ได้ค่ะแต่หากมีเพศสัมพันธ์ที่เกิน 7 วันนับจากวันแรกที่มีประจำเดือนมาไปแล้ว ถือว่าไม่ใช่ระยะปลอดภัย โอกาสที่จะตั้งครรภ์ก็มีได้ ซึ่งหากได้ทานยาคุมฉุกเฉินไป โดยทานภายในช่วง 12-24 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 85%สำหรับการที่เมื่อทานยาคุมฉุกเฉินไปแล้ว ประจำเดือนได้หายไป ถือเป็นผลจากยาได้ค่ะ เพราะยาคุมฉุกเฉินมีฮอร์โมนโปรเจสเตอโรนในระดับสูง เมื่อทานยาไป ฮอ์โใมนจึงไปยับยั้งการหลุดลอกตัวของเยื่อบุโพรงมดลูก ไม่ให้กลายมาเป็นประจำเดือน ไม่ได้เป็นการบ่งบอกว่าเกิดการตั้งครรภ์ขึ้นแต่อย่างใดค่ะอย่างไรก็ตาม หลังจากที่ทานยาไปประมาณ 1 สัปดาห์ อาจมีเลือดออกจากช่องคลอดได้ เนื่องจากเยื่อบุโพรงมดลูกมีการหลุดลอกออกมาค่ะ